آني أم عباس من منطقة الفحامة. حياتي تعب بتعب، من تزوجت إلى أن توفى زوجي المرحوم صرت أركض عالعيشة وأكبّر بولدي، وإلى هاليوم آني كاعدة إيجار من يوم النولدت بيه.
الإيجار غالي كلش 250 دينار ببيت تعبان جدا بالمطر يخر علينا وبالشتا يحرك حرك. وإذا صار مطر تطفح علينا المجاري وتترس البيت ونبات بالشارع.
يكولون العراق بلد غني بس الظاهر احنا مو عراقيين وجناسينا جذب لأن كلشي مشفنا من هالغنا والخير اليحجون بيه، ومنطقتنا عشرات السياسين زاروها قبل الانتخابات بس محد يوصلنا وراها.
وهياتني كاعدة برة بالحوش لأن ماكو كهرباء ببيتنا وآني عجوز جبيرة ومريضة.
منو الي؟ منو يعيني؟
بغداد – مصطفى نادر